Առաքելությունն անիրագործելի է: Հետևանքներ

«Առաքելությունն անիրագործելի է։ Հետևանքներ (անգլ.՝ Mission: Impossible – Fallout), ռեժիսոր Քրիստոֆեր Մակքուորիի ամերիկյան արկածային մարտաֆիլմը։ «Առաքելությունն անիրագործելի է» ֆիլմաշարի վեցերորդ մասն է, «Առաքելությունն անիրագործելի է։ Վտարվածների տոհմը» (2015) ֆիլմի շարունակությունը։ Ֆիլմի գլխավոր դերակատարը Թոմ Քրուզն է։ ԱՄՆ-ում առաջնախաղը տեղի է ունեցել 2018 թվականի հուլիսի 27-ին, Ռուսաստանում՝ հուլիսի 26-ին IMAX 3D ձևաչափով։
2018 թվականի հուլիսի 13-ին ֆիլմն առաջատար է դարձել Ռուսաստանում և ԱՊՀ երկրներում ցուցադրման արդյունքում հավաքված գումարով՝ չորս օրվա ընթացքում հավաքելով 239,7 մլն ռուբլի։


== Սյուժե ==
2019 թվական։ Սոլոմոն Լեյնին բռնելուց երկու տարի անց նրա լուծարված «Սինդիկատ» ահաբեկչական կազմակերպության մնացորդները վերափոխվեցին «Առաքյալներ» կոչվող խմբի։ Կանգ առնելով Բելֆաստում՝ Իթան Հանթը իմանում է «Առաքյալների» վերջին գործառության մանրամասները։ Նրանք Կոլիմի ռուսական ռմբային հրաձգարանից առևանգել են երեք պլուտոնիումի գունդ դյուրակիր ռումբի համար։ Իթան Հանթը ուղևորվում է Բեռլին, որտեղ «Առաքյալները» պատրաստվում էին վաճառել պլուտոնիումը ահաբեկիչ Ջոն Լարքին։ Հանթը հանդիպում է Բենջի Դաննին ու Լյութեր Սթիքելին։ Գործառությունը ծրագրված կերպով չի ընթանում, հանցագործները թաքնվում են պլուտոնիումի հետ միասին։ Հանթին հաջողվում է բռնել ֆիզիկոս-միջուկային գիտնականին, որն օգնել էր հավաքել ռումբը։ Նրան ցույց են տալիս կեղծ լրատվական ռեպորտաժներ աղետային ահաբեկչությունների մասին, ու նա համաձայնվում է համագործակցել՝ բացահայտելով տեղեկությունն այն մասին, թե ում ձեռքին են գտնվում ռումբերը և նրանց ապահովիչները։   
Կենտրոնական հետախուզական վարչության տնօրենն ուղարկում է իր գործակալ Ավգուսթ Ուոքերին՝ վերահսկելու թիմի գործողությունները պլուտոնիումի վերագրավման համար։ Ավգուսթն ու Իթանը թռչում են Փարիզ՝ Ջոն Լարքի ու «Առաքյալների» միջև համաձայնության համար։ Այն պետք է անցկացվեր միջնորդի՝ զինավաճառի մասնակցությամբ, որը հայտնի է որպես «Սպիտակ այրի»։ Փարիզի վրայով թռչող ինքնաթիռից պարաշյուտով թռչելով՝ Իթանն ու Ավգուսթը կայծակի հարված են ստանում։ Իթանը գիտակցության է գալիս ու վերակենդանացնում Իթանին՝ նրա կոստյումին միացնելով իր թթվածնային կաշեփողրակը։ Հետապնդելով Սպիտակ այրիին՝ Հանթը բախվում է Լարկի հետ, բայց նրան սպանում է հանկարծակի հայտնված Մի-6 գործակալ Իլզա Ֆաուսթը։ Իթան Հանթը գործողությունների շարունակության համար ստիպված էր ներկայանալ որպես Ջոն Լարկ ու հանդիպել Սպիտակ այրիին, որը, ինչպես պարզ դարձավ, այն նույն Մաքսի դուստրն է առաջին ֆիլմից։ 
«Առաքյալների» վարձկաններն սկսում են Լարկ-Հանթի և Սպիտակ այրիի հետապնդումը։ Ընդհարման ժամանակ հետապնդողների մի մասը ոչնչացվում է, Հանթին ու Սպիտակ այրիին հաջողվում է թաքնվել, բայց Այրին չի տալիս պլուտոնիումը, քանի դեռ Լարկ-Հանթը չի ապացուցի իր օրինապահությունը։ Լարկ-Հանթը պետք է ազատեր Սինդիկատի նախկին առաջնորդ Սոլոմոն Լեյնին, որը բռնվել էր անցած ֆիլմի գործողությունների ընթացքում։ Լեյնին Փարիզով պետք է անցկացնի զինված ուղեկցորդ պահակախումբը։ Հանթը հաջողությամբ իրականացնում է Լեյնի ձերբակալման գործողությունն ու դրա դիմաց որպես վճար ստանում պլուտոնիումի գնդերից մեկը։ Դրանից հետո նա ստիպված էր դիմակայել ոստիկանությանն ու MI-6 գործակալներին։ Նրանց գլուխ կանգնած է Իլզան, որը փորձում է ստանալ Լեյնին։ Հետապնդումից ու փոխհրաձգությունից հետո Լեյնն ազատ է արձակվում, իսկ Սպիտակ այրին Լեյնին պլուտոնիումի հետ փոխանակելու գործարքի վայր է նշանակում Լոնդոնը։
Մեծ Բրիտանիայի մայրաքաղաքում ԱԱՋ հանդիպում է Ալան Հանլիին ԿՀՎ թիմի հետ գործողությունների պահպանման համար։ Ալանը, կարծելով, որ իր դիմաց Լարկն է, փորձում է կանգնեցնել Իթանին։ Հանթն իրեն չբացահայտելու համար ստիպված էր անշարժացնել Հանլիին։ Ավգուսթն ու Իթանը միավորում են ուժերը։ Ավգուսթ Ուոլքերը բացահայտում է իր ինքնությունը. պարզվում է, որ նրա տեսքի տակ քողարկվել էր կենդանի մնացած Ջոն Լարկը՝ Սոլոմոն Լեյնի օգնականը։ Պարզվում է, որ Կենտրոնական հետախուզական վարչության ջոկատում կա «Առաքյալների» մի քանի գործակալ ու հարձակվում է Առաքելությունն անիրագործելի է ջոկատի վրա։ Լարկը սպանում է Հանլիին։ ԱԱՋ-ն սկսում է Ավգուսթի ու Սոլոմոնի հետապնդումը, բայց նրանք անհետանում են Լոնդոնից ու տեղափոխվում Քաշմիր։ Բայց Լարկը պահանջում է դադարեցնել հետապնդումը։ Չարագործի ձեռքերում էր Իթանի նախկին կին Ջուլիան։ Իթան Հանթին ու նրա գործընկերներին անհրաժեշտ էր կանգնեցնել երկու լիցքերի պայթեցումը, որոնք գտնվում էին Սոլոմոնի ձեռքերում ու ազատել հարազատներին։ Սողոմոնը ծրագրում է պայթեցնել նրանց ու աղտոտել քաղցրահամ ջրի աղբյուրները աշխարհի ամենաբնակեցված շրջանի համար՝ Հնդկաստանի, Պակիստանի ու Չինաստանի սահմանագծին։ Լարված հետապնդման արդյունքում Իթանը հասնում է Լարկին, ում մոտ գտնվում է պայթուցիչը, ու վերջին պահին վնասազերծում այն։
Ֆիլմի վերջում ԿՀՎ տնօրեն Էրիկա Սլոունն ու Հանթը Սպիտակ այրիի միջոցով Սոլոմոն Լեյնին փոխանցում են արդարադատությանը։


== Դերերում ==
Թոմ Քրուզ - Իթան Հանթ
Հենրի Քավիլ - Ավգուսթ Ուոլքեր / Ջոն Լարկ
Վինգ Ռեյմս - Լյութեր Սթիքելլ
Սայմոն Պեգ - Բենջի Դանն
Ռեբեկա Ֆերգյուսոն - Իլզա Ֆաուսթ՝ MI6 բրիտանական գործակալ
Շոն Հարրիս - Սոլոմոն Լեյն
Վանեսա Կիրբի - սպիտակ այրի, Մաքսի դուստրը
Ալեք Բոլդուին - ԿՀՎ ղեկավար Ալան Հանլի
Միշել Մոնագան - Ջուլիա Հանթ
Ալջելա Բասեթ - ԿՀՎ տնօրեն Էրիկա Սլոուն
Ֆրեդերիկ Շմիդտ - Զոլա
Ուես Բենթլի - Պատրիկ


== Քննադատություն ==
Rotten Tomatoes կայքում ֆիլմն ունի 97% դրական ակնարկ 10-ից 8,3, միջին գնահատական ունեցող 376 մեկնաբանության հիման վրա, Metacritic կայքում՝ 100-ից 86 միավոր՝ 60 ակնարկի հիման վրա։


== Մրցանակներ և առաջադրումներ ==


== Ծանոթագրություններ ==